Părintele profesor Stelian Tofană de la Facultatea de Teologie Ortodoxă din municipiul Cluj-Napoca va conferenția la finalul lunii martie la Dej, pe tema spovedaniei. Întâlnirea face parte din proiectul cultural ,,Familia și societatea – Ce ne spune Biblia?, demarat în anul 2019 de Protopopiatul Dej, împreună cu Primăria orașului. În cadrul acestui proiect, părintele profesor Stelian Tofană a susținut mai multe conferințe care aduc în actualitate problemele cu care se confruntă societatea de azi. Intitulată, SPOVEDANIA – SE MAI PRACTICĂ AZI? conferința va avea loc Joi, 21 Martie, de la ora 19, la Centrul Cultural Arta din Dej. Potrivit organizatorilor, prin această conferință se dorește conștientizarea a ceea ce înseamnă Taina Sfintei Spovedanii. Detaliile legate de eveniment se regăsesc pe site-ul și pe pagina de facebook a protopopiatului ortodox Dej. Intrarea la eveniment este liberă.